Държавен вестник, бр. 28, 2024 г., стр. 69

БРОЙ  28	
Д Ъ Р Ж А В Е Н  В Е С Т Н И К 	
СТР.  69  
Раздел V
Граница на собственост на електрическите 
съоръжения
Чл. 92. Границата на собственост между 
електрическите съоръжения на мрежови 
оператор и тези на обект за съхранение на 
електрическата мрежа се определя по реда 
на глава трета, раздел V.
Раздел VI
Технически изисквания към обектите за 
съхранение за присъединяване към електри-
ческата мрежа
Чл. 93. (1) При изготвянето на условията за 
присъединяване мрежовият оператор определя 
техническите изисквания, които се изпълняват 
за присъединяване към електрическата мрежа.
(2) Техническите изисквания по ал. 1 се 
отнасят за системите, мрежите и съоръжени-
ята на обекта за съхранение, които участват в 
оперативното управление на мрежите, влияят 
на качеството на електрическата енергия и 
трябва да бъдат съвместими с използваните 
в електрическата мрежа.
(3) Техническите изисквания се задават по 
начин, позволяващ използването им от заяви-
теля в процеса на проектиране и строителство.
(4) Условията за присъединяване включват 
технически изисквания:
1. към електрическите уредби на обекта за 
съхранение на електрическа енергия;
2. към обектите за съхранение на елек-
трическа енергия, параметрите и режимите 
им на работа;
3. към регулиращите и управляващите сис-
теми, свързани с участието в поддържането 
на честотата и управлението на активната 
мощност;
4. към регулиращите и управляващите 
системи, свързани с участието в поддържа-
нето на напрежението и управлението на 
реактивната мощност;
5. към релейните защити и автоматиките 
за противоаварийно управление;
6. към обмена на информация и управле-
ние в реално време, налагани от АСДУ на 
електроенергийната система;
7. към резервен източник за захранване на 
собствените нужди в обекта (ако има такъв);
8. към средствата за търговско измерване 
на електрическа енергия;
9. към качеството на постъпващата в 
електрическата мрежа електрическа енергия.
(5) Техническите изисквания по ал. 4 се 
определят от мрежовия оператор съобразно 
конкретните условия в мястото на присъеди-
няване на обекта към електрическата мрежа.
Чл. 94. (1) Мрежовият оператор определя и 
задава на оператора на обекта за съхранение 
режимите на работа и настройките на систе-
мите за управление и регулиране, мрежите 
за обмен на информация, релейните защити 
и автоматиките на територията на обекта 
за съхранение, участващи във и влияещи на 
сигурното, безопасното и ефективното функ-
циониране на ЕЕС.
(2) Операторът на обекта за съхранение е 
длъжен да спазва изискванията по ал. 1.
Чл. 95. (1) Техническата информация 
включва следните основни данни:
1. ниво на напрежение;
2. скица на терена, предназначен за из-
граждане на електрическата уредба;
3. предполагаем график за консумация от/
отдаване в електрическата мрежа на електри-
ческа енергия (годишен, месечен, седмичен и 
дневен), когато се предвижда промяна в на-
товарването за различните периоди от време.
(2) Според вида на обекта за съхранение в 
информацията се включват съответните до-
пълнителни данни, в т.ч. проектни технически 
данни за основните съоръжения.
Чл. 96. Преди включване на обекта за 
съхранение в паралел с мрежата операторът 
потвърждава или представя актуализирани 
данни по чл. 83, ал. 2 и чл. 86, ал. 10.
Чл. 97. В процеса на редовна експлоатация, 
при предвиждане или възникване на промяна 
в техническите данни операторите на обекти 
за съхранение на електрическа енергия пред-
ставят на мрежовия оператор актуализирана 
информация в срок не по-късно от:
1. един месец преди осъществяването на 
проект за промяна;
2. три дни след възникването на промяна 
вследствие на авария или ремонт.
Г л а в а  п е т а
РЕД ЗА ПРИСЪЕДИНЯВАНЕ НА ОБЕКТИ 
НА ОПЕРАТОРИ НА ЕЛЕКТРИЧЕСКИ 
МРЕЖИ КЪМ ЕЛЕКТРИЧЕСКИ МРЕЖИ 
НА ДРУГИ ОПЕРАТОРИ
Раздел I
Искане за проучване за присъединяване
Чл. 98. (1) За проучване на условията и 
начина за присъединяване на обект на опе-
ратор на електроразпределителна/затворена 
електроразпределителна мрежа към електро- 
преносната/електроразпределителната мре-
жа се подава писмено искане до съответния 
оператор при:
1. изграждане на нов обект;
2. увеличаване на присъединената мощност 
на съществуващ обект.
(2) Когато към обекта се присъединяват и 
обекти за производство и/или за съхранение, 
които ще работят в паралел с електроенер-
гийната система, освен искането по ал. 1 се 
подават и документи по реда на глава трета 
и/или четвърта.
Чл. 99. (1) В искането за проучване се 
посочват: